නීති විද්‍යාල ප්‍රවේශ විභාගයේ ප්‍රශ්න පත්‍රය ඉංග්‍රීසි භාෂාවෙන් ලබා දුන්නත් ඕනෑම මාධ්‍යයකින් ඊට පිළිතුරු ලබා දිය හැකි බවත් අයදුම්කරුවන්ගේ දැනුම පරීක්ෂා කිරීම සඳහා මේ පියවර ගෙන ඇති බව අධිකරණ ඇමැති රවුෆ් හකීම් මහතා ඊයේ (20) පාර්ලිමේන්තුවේදී කීය.නීති හා අධ්‍යාපන කොමිසම ගෙන ඇති මෙම තීරණයට අදාළ රෙගුලාසි ඉදිරිපත් කිරීම ඉදිරියේදී සිදුකරන බව ඇමැතිවරයා කියා සිටියේ දිඟාමඩුල්ල දිස්ත්‍රික් මන්ත්‍රීනී ශ්‍රියාණි විජේවික්‍රම මහත්මිය ඇසූ අතුරු ප්‍රශ්නයකට පිළිතුරු වශයෙනි.ඉංග්‍රීසි මාධ්‍යයෙන් පමණක් ප්‍රශ්න පත්‍රයක් ලබා දීම සිංහල හා දෙමළ මාධ්‍යයෙන් අධ්‍යාපනය ලැබූ දරුවන්ට කරන අසාධාරණයක් නොවේදැයි විජේවික්‍රම මහත්මිය විමසා සිටියාය.කොළඹ දිස්ත්‍රික් මන්ත්‍රී රෝසි සේනානායක මහත්මිය වාචික පිළිතුරු අපේක්ෂාවෙන් වර්ෂ 2006 සිට 2011 දක්වා කාලය තුළ නීති විද්‍යාල ප්‍රවේශ විභාගයට එක් එක් මාධය අනුව පෙනී සිටි ශිෂ්‍ය සංඛ්‍යාව විමසා අසා තිබු ප්‍රශ්නයට පිළිතුරු දීමෙන් පසු විජේවික්‍රම මහත්මිය මේ අතුරු ප්‍රශ්නය ඇසුවාය.නීති විද්‍යාලයට බදවා ගැනීමේදී දැනට නීතිය හදාරණ වැඩිහිටි සිසුන්ට ඇතුළත් වීමට නොහැකි වන අයුරින් රෙගුලාසි සකස් කර ඇති බවට කළුතර දිස්ත්‍රික් මන්ත්‍රී අජිත් පී පෙර්රා මහතා කළ ප්‍රකාශය ප්‍රතික්ෂේප කළ අමැතිවරයා එවැනි තීරණයක් කොමිසම තවම ගෙන නොමැති බව කීය..